Diari Oficial de la Generalitat Valenciana


Sumari del DOGV 4468, del 27-03-2003 (2003/2855)

RESOLUCIÓ de 6 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni bilateral de col·laboració entre el Ministeri d'Educació, Cultura i Esport i la Conselleria de Cultura i Educació de l'administració Pública de la Generalitat Valenciana per al desenrotllament de les actuacions contemplades en el Conveni-Marc .Internet en l'Escola. firmat pels Ministeris d'Educació, Cultura i Esport i de Ciència i Tecnologia, dins del Pla d'Acció INFO XXI.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4468

Data del DOGV
:   27-03-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/2855


Data del document
:   06-03-2003

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura i Educació
    * administració central
    * xarxa de transmissió interactiva
    * cooperació administrativa

RESOLUCIÓ de 6 de març de 2003, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni bilateral de col·laboració entre el Ministeri d'Educació, Cultura i Esport i la Conselleria de Cultura i Educació de l'administració Pública de la Generalitat Valenciana per al desenrotllament de les actuacions contemplades en el Conveni-Marc ?Internet en l'Escola- firmat pels Ministeris d'Educació, Cultura i Esport i de Ciència i Tecnologia, dins del Pla d'Acció INFO XXI. [2003/X2855]
  
Subscrit, després de la tramitació prèvia reglamentària, entre el Ministeri d'Educació, Cultura i Esport i la Conselleria de Cultura i Educació de l'administració Pública de la Generalitat Valenciana, el 17 de desembre de 2002, un Conveni bilateral de col·laboració per al desenrotllament de les actuacions contemplades en el Conveni-Marc ?Internet en l'Escola- firmat pels Ministeris d'Educació, Cultura i Esport i de Ciència i Tecnologia, dins del Pla d'Acció INFO XXI, i en compliment del que estableix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0149/2003, i que figura com a annex d'aquesta resolució.
  
València, 6 de març de 2003.- La subsecretària del Secretariat del Govern i Relacions amb les Corts: Amparo Koninckx Frasquet.
  
Conveni bilateral de col·laboració entre el Ministeri d'Educació, Cultura i Esport i la Conselleria de Cultura i Educació de l'administració pública de la Generalitat Valenciana, per al desenrotllament de les actuacions contemplades en el conveni-marc ?Internet en l'escola- firmat pels ministeris d'Educació, Cultura i Esport i de Ciència i Tecnologia, dins del pla d'acció Info XXI
  
A Madrid, el dia 17 de desembre de 2002,
  
REUNITS
  
L'Excma. senyora Pilar del Castillo Vera, ministra del Departament d'Educació, Cultura i Esport, en virtut del Reial Decret 561/2000, de 27 d'abril (BOE de 28.4.2000) que representa al Ministeri d'Educació, Cultura i Esport (en avant MECD)
  
L'Honorable senyor Manuel Tarancón i Fandos, conseller de Cultura i Educació de l'administració Pública de la Generalitat Valenciana, autoritzat per a la firma d'este conveni per acord del Consell de la Generalitat Valenciana de data 3/12/2002.
  
MANIFESTEN
  
Primer. Que el 15 d'abril de 2002 el Ministeri d'Educació Cultura i Esport i el Ministeri de Ciència i Tecnologia van subscriure el ?Conveni marc de col·laboració per a la posada en marxa del programa Internet en l'escola, inclòs en el Pla d'Acció INFO XXI- (en avant ?el Conveni Marc de Col·laboració?).
  
Segon. Que en l'estipulació segona del Conveni Marc de Col·laboració s'establix que: ?Les Administracions educatives de les comunitats autònomes que així ho desitgen podran participar en el desenrotllament de les accions previstes en el present Conveni assumint els drets i obligacions que els corresponguen en els termes i condicions arreplegats en el mateix per mitjà de la subscripció de Convenis específics, que figuraran com a addendes a este Conveni Marc?.
  
Tercer. Que la Conselleria de Cultura i Educació de l'administració Pública de la Generalitat Valenciana (en avant CCiE) ha manifestat el 24 de juliol de 2002 la seua voluntat d'adhesió al Conveni Marc de Col·laboració entre el Ministeri d'Educació, Cultura i Esport i el Ministeri de Ciència i Tecnologia per a la posada en marxa del programa «Internet en l'escola» inclòs en el programa d'acció INFO XXI. Eixe protocol figurarà annex al Conveni Marc de Col·laboració mencionat.
  
Quart. Que en l'estipulació sexta del Conveni Marc de Col·laboració s'establix que el MECD posarà en marxa un projecte per a la generació de recursos multimèdia interactius, corresponents a Educació Primària, Educació Secundària Obligatòria, Formació Professional, Batxillerat i llengües estrangeres, que siguen accessibles per Internet, que possibiliten, a més, la formació de persones adultes en un procés d'aprenentatge permanent, al qual podran incorporar-se les comunitats autònomes a través d'acords de col·laboració específics.
  
Quint. Que, així mateix, en l'estipulació octava del reiterat Conveni Marc de Col·laboració, s'establix que el MECD posarà en marxa accions formatives per a l'actualització del professorat en Tecnologies de la Informació i Comunicació relacionades amb la innovació i desenrotllament de la Formació Professional, així com per a professors especialistes d'informàtica i de formació al llarg de la vida i que esta acció es desenrotllarà en col·laboració amb les administracions educatives de les comunitats autònomes, a través de convenis específics.
  
Sext. Que, en conseqüència, el MECD i la CCiE, conscients de l'especial interés i de la importància dels objectius a aconseguir, fixats en el Conveni Marc de Col·laboració, desitgen establir fórmules eficaces de col·laboració que permeten la consecució de dits objectius, per mitjà del foment d'iniciatives que promoguen les millors condicions materials per a la posada en marxa del programa ?Internet en l'escola?, que a la Comunitat Valenciana es desenrotllarà a través del programa ?Infocole?.
  
En virtut de l'anterior, les parts
  
ACORDEN
  
Subscriure el present conveni de col·laboració d'acord amb les següents:
  
CLÀUSULES
  
Primera. Objecte
  
L'objecte del present Conveni Bilateral és l'execució, a la Comunitat Valenciana, del Programa ?Internet en l'escola?, comprés en el Pla d'Acció INFO XXI, en la part relativa a les actuacions sobre elaboració, disseny i difusió de continguts educatius per als nivells, àrees i assignatures de l'ensenyança en nivells anteriors a la universitat i a la formació dels professors per a l'adequat ús de les tecnologies de la Informació i la Comunicació en l'ensenyança, a la qual es referix l'estipulació tercera del Conveni Marc de Col·laboració. A la Comunitat Valenciana el programa ?Internet en l'escola- es desenrotllarà a través del programa ?Infocole?,
  
Segona. Actuacions a realitzar
  
1. Les actuacions a realitzar per les parts firmants es concreten en les següents:
  
1.1 Accions de Disseny, Elaboració i Difusió de Continguts Educatius, l'objectiu específic de les quals és el d'oferir materials multimèdia interactius de qualitat en línia per a suport al desenrotllament del currículum dels distints nivells àrees i assignatures de l'ensenyança en nivells anteriors a la universitat, promovent la seua explotació didàctica.
  
1.2 Accions de Formació del Professorat, l'objectiu específic de les quals és el de facilitar la formació en les tecnologies de la Informació i la Comunicació en l'ensenyança i en l'ús pedagògic de les mateixes al professorat que impartix docència en els distints nivells del sistema educatiu i, de manera prioritària, a la del professorat vinculat a la innovació i desenrotllament de la Formació Professional, al vinculat a les especialitats de la Família Professional de ?Informàtica- i a l'especialitzat en actuacions relacionades amb la ?formació al llarg de la vida?.
  
2. El MECD, per a la posada en marxa de les accions mencionades en l'anterior apartat 1, es compromet a realitzar el següent:
  
- Quant al Disseny, Elaboració i Difusió de Continguts Educatius:
  
- La cessió d'ús dels materials ja desenrotllats o en procés de desenrotllament, que figuren en Annex l, en les condicions que s'indiquen en la següent clàusula tercera.
  
- L'aportació d'una metodologia de treball, que figura en Annex II, i una planificació tècnica per a afavorir la col·laboració de les administracions educatives en la posada en marxa de nous projectes de desenrotllament de productes en aquelles àrees o matèries per als que encara no hi ha materials d'estes característiques, i
  
- El disseny de models d'avaluació de materials.
  
- Quant a la Formació del Professorat:
  
- Contribuir en el disseny d'accions de formació presencial i a distància per al professorat en matèria de les tecnologies de la Informació i la Comunicació en l'ensenyança i en l'ús pedagògic de les mateixes, i de forma prioritària, per al professorat vinculat amb la innovació i desenrotllament de la Formació Professional, al vinculat a les especialitats de la Família Professional de ?Informàtica- i a l'especialitzat en actuacions relacionades amb la ?formació al llarg de la vida?.
  
- Posar a disposició de les administracions educatives l'ús de les plataformes telemàtiques de formació de professors i de formació d'adults que actualment estan operatives i que resulten d'interés en la programació de formació a distància.
  
3. La CCiE, per a la posada en marxa de les accions mencionades en l'anterior apartat 1, es compromet a realitzar el següent:
  
- Quant al Disseny, Elaboració i Difusió de Continguts Educatius:
  
- La participació activa, amb designació de professors i professionals experts, en els equips de desenrotllament i elaboració de materials.
  
- La inclusió de professorat i centres educatius de la seua xarxa, així com del personal tècnic que siga necessari, en les accions d'avaluació i contrast dels materials en l'aula.
  
- Altres actuacions tendents de millorar la qualitat i el volum dels recursos educatius posats a disposició d'esta acció.
  
- Quant a la Formació del Professorat:
  
- Participar i contribuir en el disseny d'accions de formació en els grups de treball que es creen, amb les altres administracions educatives.
  
- Executar les accions concretes en matèria de formació, bé de forma presencial o a distància, per al professorat en matèria de les tecnologies de la Informació i la Comunicació en l'ensenyança i en l'ús pedagògic de les mateixes, i de forma prioritària, per al professorat vinculat amb la innovació i desenrotllament de la Formació Professional, al vinculat a les especialitats de la Família Professional de ?Informàtica- i a l'especialitzat en actuacions relacionades amb la ?formació al llarg de la vida?.
  
Tercera. Condicions per a la cessió d'ús dels materials elaborats pel MECD a la CCiE
  
Respecte de la cessió d'ús dels materials elaborats pel MECD, que figuren en l'annex I, i als que es referix l'apartat dos de l'anterior clàusula segona, la dita cessió se subjectarà a les següents condicions:
  
- Podran ser allotjats en les pàgines web de la CCiE conservant el disseny, la identitat corporativa del MECD i les referències a la propietat intel·lectual dels autors, podent-se incorporar, al costat de l'anterior, les senyes d'identitat corporativa de la CCiE. Així mateix, els textos es traduiran a les llengües oficials de la Comunitat Valenciana, a càrrec de pressupostos propis de la Comunitat Autònoma, sent responsabilitat de l'administració Autonòmica la fiabilitat i qualitat de la traducció.
  
- Podran ser publicats en les intranets educatives de la Comunitat Valenciana, en les condicions anteriorment fixades.
  
- Podran també ser estampats, en les condicions mencionades, en suport CD-ROM, amb comunicació prèvia i enviament d'exemplars de referència al MECD, per al seu ús exclusiu en l'àmbit educatiu de la Comunitat Valenciana i sense ànim de lucre.
  
- Es podran utilitzar per al disseny de cursos de formació del professorat en modalitats presencial, semipresencial o a distància. Els cursos així elaborats quedaran a disposició del MECD i de la resta de les comunitats autònomes participants en el Conveni per al seu ús en processos formatius.
  
- Qualsevol aportació o millora que projecte realitzar la CCiE sobre els materials requerirà l'autorització del MECD. Dites millores se cediran per a la seua incorporació, a criteri del Ministeri, als materials originals baix les mateixes condicions d'ús descrites anteriorment.
  
Quarta. Aportacions de les parts firmants del Conveni
  
Per a la posada en marxa de les actuacions descrites en la clàusula segona, les parts firmants del present Conveni, realitzaran les següents aportacions.
  
- Per part del MECD:
  
- El finançament del desenrotllament dels materials que es detallen en l'annex I, d'acord amb el que disposa l'estipulació deu del Conveni Marc de Col·laboració.
  
- La transferència a la CCiE, de la quantitat de 201.533 euros, a càrrec de l'aplicació pressupostària 45.43.604K.261 dels Pressupostos Generals de l'Estat per al 2002 i que es destinarà a finançar les accions de formació de professors en noves tecnologies aplicades a l'educació.
  
La dita transferència estarà subjecta al que establixen els articles 81 i següents del Text Refós de la Llei General Pressupostària. A més, la CCiE, haurà d'aportar al MECD certificat expedit pels servicis competents de la dita Conselleria d'haver sigut ingressat en la seua comptabilitat l'import del lliurament efectuat.
  
A tal fi, es fa constar que les activitats d'este Programa anual de Treball, relatives a formació del professorat, seran cofinançades pel Fons Social Europeu programa 2000ES051PO014, la qual cosa requerirà, d'una part, certificat del responsable de l'entitat que justifique que ha sigut complida la finalitat per a la qual es va atorgar la subvenció, l'elaboració d'una Memòria General de les activitats i un dossier que continga els oportuns documents justificatius del gasto, i, d'una altra, la inclusió del logotip del FSE i la constància explícita del dit cofinançament en les actuacions, a les que es fa referència en la clàusula segona del present Conveni.
  
D'altra banda, i a fi de garantir la justificació del FSE al terme de l'exercici 2002, la CCiE haurà de realitzar un certificat dels gastos elegibles a imputar al referit FSE executats a 31 de desembre de 2002. El certificat s'emetrà dins dels terminis fixats pel MECD amb l'objecte de poder concloure adequadament en temps i forma la tramitació de l'expedient de cara a la Unió Europea.
  
- Per part de la CCiE:
  
-Per a finançar les accions de Disseny, Elaboració i Difusió de Continguts Educatius aportarà la quantitat de 151.303 euros, a càrrec de l'aplicació pressupostària 09.98.934.11.3 dels pressupostos de la Generalitat Valenciana per a l'any 2002, quantitat que correspon a la part proporcional que se li assigna, prenent com a total la quantitat en què està valorada l'aportació del Ministeri d'Educació, Cultura i Esport establida en l'estipulació DÈCIMA del Conveni Marc de Col·laboració, en aplicar el criteri de repartiment ?Població escolar d'Ed. Primària, Ed. Secundària, Formació Professional i Batxillerat en centres finançats amb fons públics per Comunitat Autònoma en el curs 2000-2001?.
  
Per a finançar les accions de Formació del Professorat, aportarà la quantitat de 201.533 euros, a càrrec de l'aplicació pressupostària 57.54.099.16.8 dels pressupostos de la Generalitat Valenciana per a l'any 2002.
  
Quinta. Comissió de seguiment
  
Per al seguiment de les actuacions acordades en el present Conveni de Col·laboració es crearà una Comissió Mixta de Seguiment que estarà composta de la següent manera:
  
a) Per part de l'administració General de l'Estat,
  
El director general d'Educació, Formació Professional i Innovació Educativa del Ministeri d'Educació, Cultura i Esport o persona en qui delegue, qui actuarà com a president d'esta.
  
Un funcionari de la Direcció General d'Educació, Formació Professional i Innovació Educació del Ministeri d'Educació, Cultura i Esport, designat pel director general.
  
Un representant nomenat per la Delegació del Govern a la Comunitat Autònoma, qui actuarà com a secretari.
  
b) Per part de la Conselleria de Cultura i Educació
  
- El director general d'Ordenació i Innovació Educativa i Política Lingüística o persona que delegue.
  
- Dos funcionaris de la Direcció General d'Ordenació i Innovació Educativa i Política Lingüística, designats pel director general.
  
Sexta. Funcions de la Comissió de Seguiment
  
Seran funcions de la Comissió de Seguiment les següents:
  
a) Aplicar els criteris de proposta i selecció del personal que ha d'integrar els corresponents equips de treball.
  
b) Supervisar el compliment del calendari d'actuacions i reorientar les mateixes, si fóra el cas.
  
c) Determinar els criteris d'agrupació de les actuacions i el seu impacte i qualitat.
  
d) Determinar les característiques dels materials i mitjans tècnics i informàtics llocs al servici de les actuacions a què es referix el Conveni.
  
e) Avaluar els resultats d'aplicació del present Conveni i elaborar la Memòria Anual.
  
Així mateix, correspon a la Comissió de Seguiment resoldre els problemes d'interpretació i compliment que puguen plantejar-se respecte del present Conveni.
  
D'acord amb la clàusula Catorze del Conveni Marc de Col·laboració entre el MECD i el Ministeri de Ciència i Tecnologia (MCYT) per a la posada en marxa del Programa ?Internet en l'Escola?, la memòria anual resultat de l'aplicació del present conveni es remetrà a la Comissió de Seguiment del Conveni Marc per a la seua aprovació definitiva.
  
Sèptima. Condicions per a la informació pública derivada de l'execució del Conveni
  
La informació pública que cada una de les parts elabore en relació amb les actuacions derivades de l'execució del present Conveni es consignarà amb caràcter ?Programa convingut entre el Ministeri d'Educació, Cultura i Esport i la Conselleria de Cultura i Educació de l'administració Pública de la Generalitat Valenciana?. En aquelles activitats cofinançades pel FSE s'inclourà el logotip del FSE i es farà constància explícita del dit cofinançament en les convocatòries d'actes, cursos de formació i publicacions.
  
Octava. Vigència del Conveni
  
Donada la duració prevista dels programes, el present Conveni tindrà vigència des del dia de la seua firma fins al 31 de desembre de 2002, prorrogant-se en la forma prevista en el Conveni Marc de Col·laboració subscrit el 15 d'abril de 2002 entre el Ministeri d'Educació Cultura i Esport i el Ministeri de Ciència i Tecnologia per a la posada en marxa del Programa Internet en l'escola.
  
I en prova de conformitat, firmen el present Conveni, en tres exemplars, en versió tant en valencià com en castellà, i a un sol efecte, en el lloc i data amunt indicats:
  
Pel ministeri d'Educació, Cultura i Esport
  
La ministra d'Educació, Cultura i Esport,
  
PILAR DEL CASTILLO VERA
  
Per la Conselleria de Cultura i Educació de la Generalitat Valenciana,
  
El conseller de Cultura i Educació,
  
MANUEL TARANCÓN I FANDOS
  
ANNEX II
  
Metodologia de treball proposada per al desenrotllament de nous projectes de producció de continguts
  
1. Determinació dels projectes. En el marc del Comité Tècnic de Responsables de TIC en Educació del MECD i les CCAA es determinaran les àrees i nivells en què seria prioritari posar en marxa un projecte de desenrotllament de materials.
  
2. Estudi tècnic. EL MECD, a través del CNICE, com a coordinador tècnic dels projectes que s'inicien, elaborarà els estudis tècnics inicials en els que s'inclouran tant els costos del projecte com els perfils professionals necessaris per a escometre-ho així com els estàndards bàsics de desenrotllament. Dita proposta serà presentada al Comité Tècnic.
  
3. Proposta de personal. A través del Comité Tècnic, les Comunitats autònomes realitzaran una proposta de personal, ajustada als perfils que siguen requerits en cada cas, per a participar en el projecte formant part del grup de treball que es pose en marxa a l'efecte i es responsabilitze del seu desenrotllament. El MECD proposarà els coordinadors dels grups de treball.
  
4. Control de qualitat. Es crearà un Subcomité de Qualitat i Avaluació depenent del Comité Tècnic que es responsabilitzarà tant dels processos de selecció del personal a partir dels currículums aportats com del seguiment dels materials que es vagen generant, vetlant per la seua adequació al pla marcat i als estàndards establits i de requerir el nivell de qualitat adequat en els productes en desenrotllament . Este Subcomité el coordinarà el MECD.
  
5. Costos de personal. Cada Comunitat Autònoma participant assumirà els costos del personal que haja proposat i que siga seleccionat per al desenrotllament dels projectes. Els dits gastos podran ser imputats com a aportació pròpia dins dels convenis bilaterals que firme amb el MECD a l'empara del Conveni-Marc. El personal podrà ser tant funcionari com professionals específicament contractats.
  
6. Constitució dels grups de treball. Una vegada seleccionat el personal, es constituirà un Grup de Treball per a cada projecte específic que es responsabilitzarà de complir els objectius marcats pel Comité Tècnic. La col·laboració entre els seus integrants es realitzarà, a més de la permanent per Internet, a través de reunions presencials periòdiques.
  
7. Recepció dels productes. Els productes, una vegada elaborats, es presentaran al Comité Tècnic acompanyats del corresponent informe del Subcomité de Qualitat i Avaluació.
  
8. Drets sobre els productes. Tota la producció de materials, informes i documents elaborats o aportats en el context de la col·laboració formarà part d'un fons comú de recursos al qual tindran accés totes les comunitats autònomes adherides al Conveni-Marc i que subscriguen convenis bilaterals amb el MECD per al desenrotllament de continguts.